Stephenie Meyer
Stephenie Meyer (o.s. Morgan, s. 24. joulukuuta 1973 Hartford, Connecticut) on yhdysvaltalainen kirjailija. Hänet tunnetaan neliosaisesta romanttisesta fantasiasarjasta "Houkutus" (). Kirjasarjan ensimmäinen osa, vuonna 2005 julkaistu "Houkutus", oli Meyerin esikoisteos. Meyerin "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sarjaa on käännetty 37 kielelle. Vuonna 2005 "Publishers Weekly" -lehti valitsi Meyerin yhdeksi vuoden lupaavimmista uusista kirjailijoista.
Ernest Hemingway
Ernest Miller Hemingway (21. heinäkuuta 1899 Oak Park, Illinois – 2. heinäkuuta 1961 Ketchum, Idaho) oli 1900-luvun tärkeimpiä yhdysvaltalaisia kirjailijoita. Hän aloitti uransa lehtimiehenä, rikostoimittajana ja ulkomaankirjeenvaihtajana. Hän palveli ensimmäisessä maailmansodassa ambulanssiyksikössä ja haavoittui. Vuonna 1921 Hemingway muutti Pariisiin, missä hän aloitti kirjailijanuransa. Hän asui osan elämästään myös Kuubassa ja Key Westissä.